ישנן אפליקציות שבשקט בשקט מנסות להשתלט לנו על הטלפון החכם על ידי כך שהן מתקינות את היישומים שלהן על יישומי ברירת המחדל של אנשי הקשר וההודעות בטלפון. למה הן עושות את זה אתם שואלים ? לדעתנו זה בעיקר כדי לאסוף עלינו מידע. אז אם גם לכם זה קרה ? המדריך הבא הוא בשבילכם.
האפליקציות החינמיות הן אלו שבדרך כלל מנסות להתקין על המכשיר שלנו כל מיני תוספים מעצבנים ולא רצויים, לפעמים הן גם מתקינות אותם מבלי לשאול אותנו וגם אם הן שואלות אותנו, הן עושות את זה בצורה קצת מעצבנת על ידי הקפצת הודעות לעיתים קרובות וכך הן בעצם "מכריחות" אותנו להתקין את התוספים שלהן.
בואו ניקח לדוגמא את האפליקציה Truecaller, לאחר שהתקנו את האפליקציה במכשיר פתאום גילינו שהיא רוצה להשתלט לנו גם על הודעות הטקסט על ידי כך שהיא תתקין יישום משלה במקום היישום אשר משמש אותנו כברירת מחדל, והיא עושה את זה בצורה קצת לא נעימה בכך שהיא מקפיצה הודעה בכל פעם שאנחנו פותחים את יישום ההודעות בסמארטפון.
כמו Truecaller ישנם עוד אפליקציות רבות שעושות בידיוק את אותו הדבר, לכן במדריך הזה נסביר לכם כיצד להחזיר את היישומים של אנשי הקשר וההודעות אשר שימשו אתכם כברירת מחדל במערכת ההפעלה אנדרואיד עד שאיזו שהיא אפליקציה החליטה להחליף אותם.
1. במסך הראשי הקליקו על האפשרות יישומים ולאחר מכן על הגדרות.
הערה: יכול להיות שבמסך הראשי כבר יופיע לכם הסמל של ההגדרות, לכן תוכלו ישר להקליק עליו מבלי ללחוץ קודם על הגדרות.
2. כעת, גוללו את המסך כלפי מטה עד שתגיעו לאפשרות יישומים, הקליקו עליה.
3. בחלון יישומים הקליקו על הודעות.
4. כעת, גוללו את המסך כלפי מטה והגיעו לאפשרות יישום להעברת הודעות, הקליקו עליה.
5. בחלון שנפתח הקליקו על הודעות כדי להגדיר אותו כיישום ברירת המחדל להעברת הודעות בטלפון שלכם.
כעת תוכלו לשלוח ולקבל הודעות באמצעות יישום ההודעות של מערכת ההפעלה אנדרואיד Android ולא של האפליקציה שהשתלטה לכם על ההודעות. דרך אגב, אם אפליקציה מסוימת השתלטה לכם גם על היישום שבאמצעותו אתם מנהלים את אנשי הקשר כברירת מחדל, תוכלו לשנות זאת בידיוק באותה דרך.